Missatge: Aniré a Berlín d'aquí uns dies, suposo que els llocs clàssics ja els visitaré amb la familia. Per museus i història ja vaig servit hi anem amb un alemany marxista que en sap prou d'historia del seu país. Un dia dels que estaré a Berlín campant al meu aire. Que em recomaneu? A mi m'han parlat d'una botiga amb el típic semafor de Berlín i també m'han comentat que allà el moviment okupa funciona bé, no com aquí, que hi ha cases okupes on hi ha artistes que venen les seves obres. I per menjar? Llocs barats, perquè clar. No tindré els pebrots de demanar diners als meus pares el dia que estaré sol.

Resposta: Jo vaig anar-hi quatre dies (tres nits) i em va faltar temps per veure-ho tot, i això que fèiem jornades maratonianes de 7 del matí fins mitjanit amunt i avall. Agafa un bon mapa i una bona guia, per què hi ha molt per fer i veure. De les activitats què hi vam fer, et recomano unes visites subterranes pels búnquers sota el terra de Berlín, alguns abandonats (de la IIGM) i d'altres encara en servei, i són prou impressionants, a més a més els guies saben un munt i ho fan molt amè. Els ninotets del semàfor són molt coneguts i trobaràs molts llocs on venen coses amb el símbol, tot i que hi ha algunes botigues només dedicades a n'ells. La que hi vaig anar jo estava prop d'Alexanderplatz. De menjar hi ha supermercats i força llocs de menjar ràpid. És barat, a comparació amb altres capitals, ara bé, la clavada et la peguen amb la beguda. El briconsell és comprar el beure al super i dur-ho en una bosseta o motxila. I cal provar el currywurst! Per la nit hi ha força ambient en aquelles places que s'obrin com els patis de llums ací o les antigues cerveseries reconvertides.